**Προκαταρκτικές Επισημάνσεις**

**Διαπιστώσεις Ανεργίας – Ιανουάριος 2019**

Α. Ανεργία Προσαρμοσμένη στις Εποχικές Διακυμάνσεις[[1]](#footnote-1)

(Πηγή: EUROSTAT)

Με βάση τα τελευταία διαθέσιμα στοιχεία της Ευρωπαϊκής Στατιστικής Υπηρεσίας, Eurostat, τα οποία είναι προκαταρκτικά και αποτελούν εκτίμηση, κατά το μήνα *Δεκέμβριο του 2018* η ανεργία στην Κύπρο ανήλθε στο 8,8**%** παρουσιάζοντας μείωση κατά 1,5 ποσοστιαίες μονάδες σε σχέση με τον ίδιο μήνα πέρσι (10,3%). Σε σύγκριση με τον προηγούμενο μήνα, Νοέμβριο 2018, το ποσοστό ανεργίας μειώθηκε κατά 0,1 ποσοστιαία μονάδα. Το επίπεδο ανεργίας στην Ευρωζώνη (ΕΑ 19) έφτασε στο 7,9% τον Δεκέμβριο του 2018 καταγράφοντας το χαμηλότερο ποσοστό ανεργίας από τον Οκτώβριο του 2008.

Η ανεργία των νέων 15-24 ετών μειώθηκε στο 18,7% τον Σεπτέμβριο του 2018 *(δεν υπάρχουν νεότερα στοιχεία)*.

Τον Δεκέμβριο του 2018 ο μέσος όρος στην Ευρώπη (EU 28) έφτασε στο 6,6% καταγράφοντας το χαμηλότερο ποσοστό ανεργίας από τον Ιανουάριο του 2000, όπου ήταν η έναρξη της καταγραφής της σειράς των μηνιαίων στατιστικών ανεργίας της ΕΕ).

Β. Έρευνα Εργατικού Δυναμικού[[2]](#footnote-2)

(Πηγή: Στατιστική Υπηρεσία)

Σύμφωνα με τα τελευταία στοιχεία της Έρευνας Εργατικού Δυναμικού, κατά το 3ο τρίμηνο του 2018 το ποσοστό ανεργίας διαμορφώθηκε στο 7.8% του εργατικού δυναμικού (34.728 άτομα) παρουσιάζοντας μείωση κατά 2,2 ποσοστιαίες μονάδες σε σχέση με το ίδιο τρίμηνο του 2017 που ήταν 10.0% (42.526 άτομα).

Σε σχέση με τα προηγούμενα χρόνια ο μέσος όρος ανεργίας κατά το 2017 ήταν 11,0%, το 2016 ήταν 12,9%, το 2015 ήταν 14,9%, το 2014 ήταν 16,1%, και το 2013 ήταν 15,9%.

Το ποσοστό ανεργίας στους νέους 15-24 ετών διαμορφώθηκε στο 17,0% το 3ο τρίμηνο του 2018, παρουσιάζοντας μείωση κατά 6,9 ποσοστιαίες μονάδες σε σχέση με το ίδιο τρίμηνο του 2017 που ήταν 23,9%. Κατά μέσο όρο το ποσοστό ανεργίας στους νέους 15-24 ετών το 2017 είχε φτάσει στο 24,7%, το 2016 στο 29,1%, το 2015 στο 32,8%, το 2014 στο 36,0% και το 2013 στο 38,9%.

**Γ. Εγγεγραμμένη ανεργία**

*Σύγκριση μεταξύ Ιανουαρίου του 2018 και 2019 (ετήσια σύγκριση):*

* Μείωση του αριθμού των εγγεγραμμένων ανέργων σε 30.951 άτομα από 35.989 τον αντίστοιχο μήνα του 2018 (μείωση κατά 14,0% ή 5.038 άτομα). Επισημαίνεται η συνεχής καθοδική τάση της μηνιαίας εγγεγραμμένης ανεργίας η οποία παρατηρείται για περίοδο μεγαλύτερη των τριών χρόνων.
* Κατά φύλο, ο αριθμός των άνεργων αντρών ανήλθε στα 14.150 άτομα, ενώ ο αριθμός των ανέργων γυναικών ανήλθε στα 16.801 άτομα. Σε σχέση με τον ίδιο μήνα πέρσι, ο αριθμός των ανέργων αντρών μειώθηκε κατά 2.568 άτομα ή 15% και των γυναικών μειώθηκε κατά 2.470 άτομα ή 13%. Στο διάγραμμα που ακολουθεί παρουσιάζεται η διακύμανση του αριθμού των εγγεγραμμένων ανέργων (σύνολο και κατά φύλο) τους τελευταίους 12 μήνες.
* Η μεγαλύτερη αριθμητική *μείωση* παρου­σιάστηκε στις επαρχίες Λεμεσού, Λευκωσίας και Πάφου (κατά 2.155 άτομα, 1.482 άτομα και 1.054 άτομα αντίστοιχα), ενώ στην επαρχία Λάρνακας η μείωση ήταν 658 άτομα. Η επαρχία Αμμοχώστου παρουσίασε αύξηση κατά 311 άτομα. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες.
* Οι μεγαλύτερες αριθμητικές μειώσεις κατά τομέα οικονομικής δραστηριό­τητας σε σύγκριση με τον ίδιο μήνα του 2018 παρουσιάστηκαν στον τομέα των νεοεισερχομένων (κατά 1.538 άτομα), στον τομέα του εμπορίου (κατά 1.158 άτομα), στον τομέα της Δημόσιας Διοίκησης (κατά 583 άτομα), στον τομέα των ξενοδοχείων (κατά 578 άτομα), στον τομέα των υπηρεσιών (κατά 555 άτομα), στον τομέα της μεταποίησης (κατά 537 άτομα) και στον τομέα των κατασκευών (κατά 526 άτομα). Αύξηση παρουσίασε ο τομέας των τραπεζών (κατά 624 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες.
* Οι μεγαλύτερες αριθμητικές μειώσεις κατά επαγγελματική κατηγορία σε σύγκριση με τον ίδιο μήνα του 2018 παρουσιάστηκαν ανάμεσα στους νεοεισερχόμενους (κατά 1.538 άτομα), στους υπαλλήλους υπηρεσιών και πωλητές (κατά 1.101 άτομα), στους ανειδίκευτους εργάτες (κατά 1.056 άτομα), και στους ειδικευμένους τεχνίτες (κατά 485 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαγγελματική κατηγορία τους τελευταίους 12 μήνες.
* Οι μεγαλύτερες μειώσεις παρουσιάστηκαν στις ηλικιακές ομάδες 30-39 ετών (μείωση κατά 1.678 άτομα), στην ηλικιακή ομάδα 25-29 ετών (μείωση κατά 906 άτομα) και στην ηλικιακή ομάδα 40-49 ετών (μείωση κατά 901 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά ηλικιακή ομάδα τους τελευταίους 12 μήνες.
* Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες έφτασε στα 8.509 άτομα (μείωση κατά 4.593 άτομα σε σχέση με τον ίδιο μήνα πέρσι) και αντιπροσωπεύει το 28% του συνόλου των εγγεγραμμένων ανέργων. Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες έφτασε τα 5.313 άτομα (μείωση κατά 3.813 άτομα σε σχέση με τον ίδιο μήνα πέρσι) και αντιπροσωπεύει το 17% του συνόλου των εγγεγραμμένων ανέργων. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες.
* Οι Ελληνοκύπριοι αποτελούν την πλειοψηφία του συνόλου των ανέργων με 19.911 άτομα (ποσοστό 64%). Ο αντίστοιχος αριθμός τον ίδιο μήνα πέρσι ήταν 23.919 άτομα (ποσοστό 67%). Από το σύνολο των ανέργων οι 7.269 (24%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 7.061 (20%) του συνόλου των ανέργων.
* Οι μισοί από τους εγγεγραμμένους άνεργους είναι **απόφοιτοι δευτεροβάθμιας γενικής ή τεχνικής** εκπαίδευσης με ποσοστό 50% ή 15.537άτομα, ακολουθούν οι απόφοιτοι πρωτοβάθμιας εκπαίδευσης με ποσοστό 26% ή 7.962 άτομα και οι απόφοιτοι με τριτοβάθμια εκπαίδευση με 24% ή 7.452 άτομα. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.

*Σύγκριση μεταξύ Δεκεμβρίου 2018 και Ιανουαρίου 2019 (μηνιαία σύγκριση):*

* Τον Ιανουάριο του 2019 ο αριθμός των εγγεγραμμένων ανέργων αυξήθηκε κατά 1.151 άτομα σε σύγκριση με τον προηγού­μενο μήνα.
* Κατά φύλο οι άντρες αυξήθηκαν κατά 460 άτομα και οι γυναίκες κατά 691 άτομα.
* Κατά ηλικία, η μεγαλύτερη αύξηση παρουσιάστηκε στην ηλικιακή ομάδα 50-59 χρονών κατά 289 άτομα.
* Κατά εθνότητα, οι μεγαλύτερες αυξήσεις παρατηρήθηκαν ανάμεσα στους Ελληνοκυπρίους κατά 557 άτομα και στους Ευρωπαίους κατά 441 άτομα.
* Κατά διάρκεια ανεργίας, αύξηση παρουσιάστηκε μόνο στον αριθμό των ανέργων με διάρκεια ανεργίας 3 μέχρι 6 μήνες κατά 2.230 άτομα.
* Κατά τομέα οικονομικής δραστηριότητας, η μεγαλύτερη αύξηση παρατηρήθηκε ανάμεσα στον τομέα των ξενοδοχείων (κατά 452 άτομα).
* Κατά επαρχία, η μεγαλύτερη αύξηση καταγράφηκε στην επαρχία Λάρνακας κατά 352 άτομα.

***Νέες Εγγραφές[[3]](#footnote-3) Ανέργων κατά Επαρχία και μήνα***

Στον πιο κάτω πίνακα παρατίθενται ο αριθμός των νέων εγγραφών ανέργων κατά επαρχία και μήνα:

|  |  |  |  |
| --- | --- | --- | --- |
|  | **Νοέμβριος 2018** | **Δεκέμβριος 2018** | **Ιανουάριος 2019** |
| Λευκωσία | 1.785 | 1.581 | 2.270 |
| Λάρνακα | 2.228 | 1.016 | 1.186 |
| Αμμόχωστος | 5.029 | 1.055 | 611 |
| Λεμεσός | 1.521 | 1.242 | 1.791 |
| Πάφος | 2.243 | 1.460 | 1.147 |
| **ΣΥΝΟΛΟ** | **12.806** | **6.354** | **7.005** |

**1 Φεβρουαρίου 2019** **ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ**

**ΤΜΗΜΑ ΕΡΓΑΣΙΑΣ**

ΜΡη, C:\Users\Administrator\M RIGOU\Ανεργία - Μηνιαίες Εκθέσεις\2019 registered unemployed - monthly figures\January 2019\Reports\ΠΡΟΚΑΤ ΣΤΟΙΧΕΙΑ ΥΠΟΥΡΓΟΥ January 2019.docx

1. Πηγή: EUROSTAT. Αφορά σε ανεργία που υπολογίστηκε αξιοποιώντας την Έρευνα Εργατικού Δυναμικού και τα στατιστικά στοιχεία της Εγγεγραμμένης ανεργίας. Τα στοιχεία είναι διαθέσιμα με ένα μήνα καθυστέρηση. [↑](#footnote-ref-1)
2. Πηγή: Στατιστική Υπηρεσία της Κυπριακής Δημοκρατίας. Κυριότερα Αποτελέσματα , 3ο τρίμηνο 2018 . [↑](#footnote-ref-2)
3. Στον αριθμό των νέων εγγραφών περιλαμβάνονται και οι επανεγγραφές ανέργων των οποίων για διάφορους λόγους η προηγούμενη αίτηση τερματίστηκε (π.χ μη έγκαιρη ανανέωση της εγγραφής τους). [↑](#footnote-ref-3)